اول ما بدأت ف قراءته. في الحال اعتقدت انه. كتاب ممل لكن بعد الفصل الاول لم استطع تركه. هي ازاي قدرت تمسك بخيوط الشخصيات دي كلها ف ايدها. وازاي كل شخصيه واخده حقها. طبعا اعجبت اوي بشريف باشا. وآنا ونتربون. وجيمس وليلي. بس بفكر انه هو ازاي شخصياتهم مثاليه كده من غير اخطاء. بفكر انه اكيد ع شريف البارودي كبير ف السن عنده خبره واسعه مثلا وكمان عشان آنا مرت بتجارب كتير فهي برده لها نظرتها في الحياه. عجبني جدا شريف لما فسر لامه هو ليه هيتجوز آنا بالذات بأنه فهم شخصيتها واتكلم معاها بس هو اكيد الحب بيحصل من غير سبب في رأيي. استغربت جدا من عمر وعلاقته المفتوحه بايزابل بس قلت يمكن عشان عاش فتره طويله بره مصر بس برده هي علاقه غريبه. يا ريت كانت اتكلمت اكتر عن احمد الغمراوي. كان نفسي تكمل الحكايه وتقولنا نور وآنا حصلهم ايه ؟؟. كمان امل هتوصل لايه ؟؟. بحب النهايه المفتوحه هنا بتخليني اتخيل مثلا ان امل هتبعد عن طارق واولادها هيرجعولها. ممكن كمان انها هتربي ابن عمر اللي هيغتالوه. اول مره اقراا التاريخ بالاستمتاع ده. ممكن شريف ميكونش ليه وجود ف الحقيقه لاني فعلا بحثت عنه ومش وصلت لحاجه. بس حلو انها رجعتنا لفتره مش عشناها والكلام عنها قليل في نفس الوقت اللي بتورينا فيه الحاضر وكانها بتقول ما اشبه الليله بالبارحه. مجهودها رائع في جمع كل المعلومات دي. كتاب فريد لكاتبه استثنائيه
reviews (hotels, books, movies, products and a few airlines)